Niisiis, viiekuuline seiklus on alanud. Istun hetkel Londonis G korteris, kuhu jõudsin suure hilinemisega. Hea muidugi, et üldse jõudsin, sest Tallinnas oli ju totaalne hullumaja. Minu lennuk jäi õnneks ainult poolteist tundi hiljaks :) See kõik meenutas mulle päeva, mil ma startisin BA poole - toona oli ka lennujaamas mingi jama ja  jube palju inimesi. Eilne meenutas mulle aga minu viimast päeva Rios eelmisest reisist, mil ilm samuti täiesti ära keeras. Toona naersid kohalikud sõbrad, et Rio nutab, kuna ta ei taha, et sa lahkuksid. Ju siis Eesti ilm on veelgi keevalisem, hehe.